stanford-oval/wikipedia huggingface dataset:
สนธิสัญญาญี่ปุ่น–สยาม พ.ศ. 2440
เนื้อหาสนธิสัญญา

สนธิสัญญาทางไมตรีพาณิชย์และการเดินเรือระหว่างสยามและญี่ปุ่น (Treaty of Friendship, Commerce and Navigation between Siam and Japan) เมื่อวันที่ 25 กุมภาพันธ์ พ.ศ. 2440 ฝ่ายญี่ปุ่นนายอินางากิ มันจิโร อัครราชทูตญี่ปุ่นประจำสยามเป็นผู้ลงนาม ฝ่ายสยามมีพระเจ้าน้องยาเธอ กรมหลวงเทวะวงศ์วโรปการ ทรงเป็นผู้แทน มีข้อสัญญา 16 ข้อ ซึ่งทั้งญี่ปุ่นและสยามต่างให้การรับรองสถานะชาติที่ได้รับอนุเคราะห์ยิ่ง (Most Favoured Nation) ของกันและกัน นอกจากนี้ ยังมีพิธีสาร (Protocol) อีกสามข้อ ซึ่งสยามได้มอบสิทธิสภาพนอกอาณาเขตให้แก่ญี่ปุ่น และยินยอมเก็บภาษีสินค้าญี่ปุ่นขาเข้าร้อยละสามเฉกเช่นที่ได้ทำสัญญากับชาติตะวันตกอื่นๆ สนธิสัญญาฉบับนี้ จัดทำขึ้นด้วยภาษาญี่ปุ่น ภาษาไทย และภาษาอังกฤษ โดยให้ยึดเนื้อความในฉบับภาษาอังกฤษเป็นหลัก
เนื้อหาสนธิสัญญา > พิธีสาร

รัฐบาลสยามยินยอมให้รัฐบาลญี่ปุ่นจัดตั้งศาลกงสุล (Consular court) ขึ้นในประเทศสยาม ซึ่งศาลกงสุลญี่ปุ่นในสยามนั้นมีอำนาจเหนือชาวญี่ปุ่นทั้งมวลในสยาม (ชาวญี่ปุ่นในสยาม ไม่ขึ้นศาลสยามไม่อยู่ภายใต้กฎหมายสยาม แต่ขึ้นศาลกงสุลญี่ปุ่นภายใต้กฎหมายญี่ปุ่น เป็นการมอบสิทธิสภาพนอกอาณาเขตให้แก่ญี่ปุ่น) จนกว่าเมื่อใดที่สยามสามารถประกาศใช้กฎหมายลักษณะอาญา กฎหมายวิธีพิจารณาความอาญา กฎหมายแพ่งและพาณิชย์ กฎหมายวิธีพิจารณาความแพ่ง และธรรมนูญศาลยุติธรรมได้แล้ว (หากเมื่อสยามได้ปฏิรูปกฎหมายให้มีความสมัยใหม่และประกาศใช้กฎหมายเหล่านั้นแล้ว สิทธิสภาพนอกอาณาเขตของญี่ปุ่นในสยามจึงจะสิ้นสุดลง)
รัฐบาลสยามเก็บภาษีสินค้าเรือญี่ปุ่นขาเข้าไม่เกินกว่าที่เก็บจากประเทศตะวันตกอื่นๆ (ร้อยละสาม) ข้อตกลงเกี่ยวกับภาษีศุลกากรระหว่างญี่ปุ่นและสยามสามารถบอกแก้ไขเปลี่ยนแปลงโดยฝ่ายใดฝ่ายหนึ่งได้โดยแจ้งล่วงหน้าอย่างน้อยสิบสองเดือน
หากเกิดข้อพิพาทใดๆระหว่างญี่ปุ่นและสยาม สงสัยว่าจะละเมิดสนธิสัญญา ให้มีการจัดตั้งอนุญาโตตุลาการระหว่างประเทศ (Arbitration) ขึ้น เพื่อเจรจาไกล่เกลี่ยความอย่างเป็นมิตรปราศจากความขัดแย้ง และรัฐบาลของทั้งสองประเทศจะต้องทำตามข้อตัดสินจากอนุญาโตตุลาการนั้น หากไม่สามารถจัดตั้งอนุญาโตตุลาการได้ ให้สรรหาผู้แทนคนกลางเจรจา (Umpire) ขี้นแทน
เหตุการณ์สืบเนื่อง > ปฏิญญารัสเซีย–สยาม พ.ศ. 2442

ในเวลาที่สยามกำลังเผชิญหน้ากับภัยคุกคามจากทั้งอังกฤษและฝรั่งเศส รัฐบาลสยามจึงมีนโยบายสานสัมพันธ์กับรัสเซียเป็นชาติที่สามเพื่อการถ่วงดุลอำนาจกับอังกฤษและฝรั่งเศส ในพ.ศ. 2434 พระบาทสมเด็จพระจุลจอมเกล้าเจ้าอยู่หัวทรงเชิญมกุฎราชกุมารนิโคลาสแห่งรัสเซียให้เสด็จเยือนสยาม โดยพระเจ้าน้องยาเธอ กรมหมื่นดำรงราชานุภาพเสด็จไปรับมกุฎราชกุมารรัสเซียที่สิงคโปร์ด้วยพระองค์เอง หลังจากนั้นกรมหมื่นดำรงราชานุภาพได้เสด็จเยือนจักรวรรดิรัสเซียซึ่งอยู่ภายใต้ราชวงศ์โรมานอฟ นายอาร์เธอร์ วีวอดเชฟ (Arthur Vyvodtsev) กงสุลรัสเซียประจำสิงคโปร์ แจ้งเสนอต่อรัฐบาลสยามว่าควรมีการทำสนธิสัญญาอย่างเป็นทางการระหว่างรัสเซียและสยาม พระเจ้าน้องยาเธอ กรมหลวงเทวะวงศ์วโรปการ ทรงมีพระวินิจฉัยว่า การทำสัญญากับรัสเซียในครั้งนี้ไม่ควรทำเป็นสนธิสัญญาเป็นทางการ ควรทำเป็นเพียงแต่ปฏิญญาข้อตกลงเท่านั้น ดังเช่นที่ได้ทรงทำปฏิญญากับญี่ปุ่นเมื่อพ.ศ. 2430 ก่อนหน้า เนื่องจากรัฐบาลสยามในขณะนั้นเริ่มมีนโยบายมุ่งเน้นสู่การเจรจายกเลิกสนธิสัญญาไม่เป็นธรรมที่ได้ทำกับชาติตะวันตกไว้ ข้อตกลงกับรัสเซียในครั้งนี้ควรจะสามารถบอกเลิกและแก้ไขได้โดยง่าย แต่การทำปฏิญญาระหว่างรัสเซียและสยามยังไม่เกิดขึ้น เนื่องจากยังไม่ได้รับความสนใจจากทางการรัสเซีย
พระบาทสมเด็จพระจุลจอมเกล้าเจ้าอยู่หัว เสด็จประพาสยุโรปเมื่อพ.ศ. 2440 ได้ทรงพบกับพระเจ้าซาร์ที่โคลัสที่สองแห่งจักรวรรดิรัสเซีย ที่เมืองเซนต์ปีเตอส์เบิร์ก อย่างไรก็ตามรัสเซียและสยามยังมิได้มีการทำสนธิสัญญาสัมพันธไมตรีกันอย่างเป็นทางการ ในพ.ศ. 2441 พระเจ้าซาร์นิโคลัสทรงแต่งตั้งให้นายอเล็กซานเดร โอลารอฟสกี้ (Alexandre Olarovsky) เป็นผู้แทนพระองค์พระเจ้าซาร์มายังกรุงเทพฯ ซึ่งอินางากิ มันจิโร อัครราชทูตญี่ปุ่นในสยาม ได้นำนายโอลารอฟสกี้เข้าหารัฐบาลสยามในเดือนพฤษภาคมพ.ศ. 2442 แจ้งความประสงค์ของรัสเซียที่ต้องการทำสนธิสัญญากับสยาม อย่างไรก็ตาม มิได้มีการทำสนธิสัญญาขึ้นอย่างเป็นทางการระหว่างรัสเซียและสยามเป็นเพียงแต่การทำปฏิญญาเท่านั้น
ปฏิญญาแลกเปลี่ยนระหว่างสยามและรัสเซีย (Declaration Exchanged Between Siam and Russia) เมื่อวันที่ 23 มิถุนายน พ.ศ. 2442 ให้มีข้อตกลงร่วมกันว่า ชาวรัสเซียในสยาม และชาวสยามในรัสเซีย ต่างได้รับสิทธิประโยชน์ซึ่งแต่ละประเทศได้ทำการตกลงไว้แล้วกับชาติอื่นๆ ในด้านการค้าพาณิชย์ การเดินเรือสำรวจ และการศาล (หมายถึงว่าสยามมอบสิทธิสภาพนอกอาณาเขตให้แก่รัสเซีย) รวมถึงสนธิสัญญาใดๆ ที่ประเทศทั้งสองจะตกลงกับประเทศอื่นๆในอนาคตด้วย โดยที่ข้อตกลงรัสเซีย-สยามนี้ ฝ่ายใดฝ่ายหนึ่งสามารถบอกเลิกได้ โดยแจ้งล่วงหน้าหกเดือน นายอเล็กซานเดร โอลารอฟสกี้ ได้เป็นกงสุลรัสเซียประจำสยาม และฝ่ายสยามส่งพระยามหิบาลบริรักษ์ (สวัสดิ์ ภูมิรัตน์) ไปเป็นอัครราชทูตสยามประจำกรุงเซนต์ปีเตอรส์เบิร์กเป็นคนแรกในพ.ศ. 2442
ดูเพิ่ม

ปฏิญญาทางพระราชไมตรีและการพาณิชย์ระหว่างญี่ปุ่นกับสยาม - ลงนาม ณ กรุงโตเกียว ในวันที่ 26 กันยายน พ.ศ. 2430 (ค.ศ. 1887)
สนธิสัญญาไทย–ญี่ปุ่น ค.ศ. 1924 - ลงนาม ณ กรุงเทพมหานคร ในวันที่ 10 มีนาคม พ.ศ. 2466
สนธิสัญญาเบาว์ริ่ง พ.ศ. 2398 เป็นจุดเริ่มต้นของการที่สยามมอบสิทธิสภาพนอกอาณาเขตให้แก่ชาติตะวันตก
ภาพพิมพ์ญี่ปุ่นเกี่ยวกับเรือดำ (Black Ships) หรือเรือปืนของพลเรือจัตวาแมทธิว เพร์รี (Commodore Matthew Perry) ซึ่งได้เข้ามายังนครเอโดะเมื่อพ.ศ. 2396 เพื่อบีบบังคับให้ญี่ปุ่นยุตินโยบายปิดประเทศและเปิดเมืองท่าเพื่อการพาณิชย์
สนธิสัญญาไมตรีและพาณิชย์ (Treaty of Amity and Commerce) ระหว่างญี่ปุ่นและสหรัฐเมื่อพ.ศ. 2401 เป็นจุดเริ่มต้นของการที่ญี่ปุ่นมอบสิทธิสภาพนอกอาณาเขตให้แก่ชาติตะวันตก
คณะผู้แทนรัฐบาลเมจิ นำโดยอิวากูระ โทโมมิ (Iwakura Mission) เดินทางเยือนทวีปยุโรปและสหรัฐ ในระหว่างพ.ศ. 2414 ถึงพ.ศ. 2417 เพื่อศึกษาการปกครองและวิทยาการของตะวันตก รวมทั้งเพื่อเจรจากยกเลิกสนธิสัญญาไม่เป็นธรรม
อาโอกิ ชูโซ (Aoki Shūzō) รัฐมนตรีต่างประเทศของญี่ปุ่น ผู้มีบทบาทในการเจรจายกเลิกสนธิสัญญาไม่เป็นธรรม ที่ญี่ปุ่นได้เคยทำไว้กับชาติตะวันตก
พระยามหิธรมนูปกรณ์โกศลคุณ มาซาโอะ โทกิจิ (Masao Tokichi, 政尾藤吉) นักกฎหมายชาวญี่ปุ่น ผู้เป็นหนึ่งในคณะกรรมการตรวจร่างและชำระกฎหมายของสยาม
อินางากิ มันจิโร (Inagaki Manjirō) ผู้แทนรัฐบาลญี่ปุ่นประจำสยามคนแรก ได้รับแต่งตั้งเป็นอัครราชทูตในพ.ศ. 2440 และเป็นเอกอัครราชทูตในพ.ศ. 2442
ความเป็นจริงเสมือน

ทหารฝึกฝนการกระโดดร่มโดยใช้ระบบความเป็นจริงเสมือนเข้าช่วย
ความเป็นจริงเสมือน (อังกฤษ: virtual reality, VR) คือทัศนียภาพรอบทิศทางที่สร้างขึ้นโดยคอมพิวเตอร์ จำลองและถ่ายทอดความรู้สึกและประสบการณ์ดั่งอยู่ในโลกเสมือนจริง การรับชมความเป็นจริงเสมือนจำเป็นต้องมีอุปกรณ์รับชมซึ่งรับสัญญาณมาจากคอมพิวเตอร์
โดยปกติแล้วจะมีฮาร์ดแวร์ที่ป้อนตรงต่อประสาทสัมผัสด้านการมองเห็นที่เรียกว่า "จอแสดงผลแบบสวมศีรษะ" (Head-Mounted Display, HMD) ให้ตาทั้งสองได้เห็นภาพเป็นสามมิติจากจอภาพขนาดเล็กที่ให้ภาพ (หรือต่อไปอาจลดขนาดลงเป็นแว่นตาก็ได้) และเมื่อผู้ใช้เคลื่อนไหว ภาพก็จะถูกสร้างให้รับกับความเคลื่อนไหวนั้น บางกรณีก็จะมีหูฟังแบบสเตอริโอให้ได้ยินเสียงรอบทิศทาง และอาจมีถุงมือรับข้อมูล (data glove) หรืออุปกรณ์อื่นที่จะทำให้ผู้ใช้โต้ตอบกับสิ่งแวดล้อมจำลองที่ตนเข้าไปอยู่
ระบบความเป็นจริงเสมือนสามารถตอบโจทย์ความต้องการของนักธุรกิจบางส่วนได้เป็นอย่างดี เพราะสามารถดัดแปลงไปใช้ในงานหลาย ๆ ด้าน เช่น งานด้านสารสนเทศ อาศัยความจริงเสมือน เพื่อเรียกให้ผู้คนมาสนใจด้านสารสนเทศ กระตุ้นประสาทสัมผัสของมนุษย์ให้รับรู้และเข้าใจได้ง่าย ซึ่งเป็นผลดีต่อมนุษย์ที่รับรู้ได้รวดเร็วและง่ายต่อการจดจำ ตลาดของความเป็นจริงเสริม/ความเป็นจริงเสมือน ได้กลายเป็นตลาดพันล้านดอลลาร์แล้วและคาดว่าจะเติบโตดีเกินกว่าตลาด 120 พันล้านเหรียญภายในไม่กี่ปี
แหล่งข้อมูลอื่น

↑  mtxr (2024-05-12). "วิธีการใช้งาน VR, AR สำหรับโครงการวิทยาศาสตร์และอวกาศ". mtxr. สืบค้นเมื่อ 2024-05-12.
↑  Toptal - ความเป็นจริงเสมือนจริงในอุตสาหกรรมยานยนต์
ซุปโยดะยา

| --- | --- |
มื้อ: อาหารหลัก
แหล่งกำเนิด: ประเทศพม่า
ผู้สร้างสรรค์: ชาวอยุธยาในพม่า
ส่วนผสมหลัก: เนื้อไก่, ไข่ไก่, กะหล่ำปลี, มะนาว, เกลือ, พริกไทย
รูปแบบอื่น: ต้มยำ
 ตำราอาหาร: ซุปโยดะยา
ซุปโยดะยา เป็นอาหารประเภทต้มชนิดหนึ่งของพม่า ซึ่งได้รับอิทธิพลมาจากอาหารของชาวอยุธยาในพม่า เข้าใจว่าเป็นอาหารที่ถอดแบบมาจากต้มยำของไทย แต่ซุปโยดะยามีไข่ไก่ทำเป็นฝอยลอยหน้า จนมีลักษณะใกล้เคียงกับแกงจืดไข่น้ำ ส่วนใหญ่จะมีรสชาติเปรี้ยวนำ เค็มตาม และเผ็ดเล็กน้อย ซุปโยดะยาเป็นหนึ่งในอาหารชาววังของราชสำนักพม่ายุคราชวงศ์โก้นบอง อันเป็นอาหารที่ถูกปรุงอย่างพิถีพิถัน และมีกรรมวิธีซับซ้อน นับว่าเป็นอาหารชั้นนำและมีชื่อเสียงชนิดหนึ่งในประเทศพม่า แม้จะกล่าวกันว่าซุปโยดะยาถอดแบบมาจากต้มยำก็ตาม แต่ด้วยวัตถุดิบในท้องถิ่น และระยะเวลาที่ผ่านมานานถึง 300 ปี ทำให้อาหารชนิดนี้มีความแตกต่างออกไปจากต้มยำที่มีอยู่ในประเทศไทย สามารถพบซุปโยดะยาได้ตามภัตตาคารในโรงแรมและร้านอาหารชั้นนำในเมืองย่างกุ้ง หงสาวดี สิเรียม และมะละแหม่ง เป็นอาทิ
องค์ บรรจุน ได้อธิบายส่วนประกอบของซุปโยดะยาเท่าที่พบมาดังนี้
ซุปโยดะยาที่พระธาตุไจที่โย่ มีลักษณะเป็นซุปใสอย่างแกงจืด ประกอบไปด้วยเนื้อไก่ ไข่ไก่ทำเป็นฝอยลอยหน้า กะหล่ำปลี ต้นหอม แต่งรสด้วยมะนาว เกลือ พริกไทย มีรสเปรี้ยวและเค็ม มีความเผ็ดที่ได้จากพริกไทย
ซุปโยดะยาที่สิเรียม มีลักษณะเป็นน้ำซุปใสอย่างแกงจืดเต้าหู้ ประกอบด้วยเนื้อไก่ เต้าหู้ ต้นหอม ผักชี มะเขือเทศ แต่งรสด้วยมะนาว พริกขี้หนูสด และเกลือ มีรสเปรี้ยว เค็ม และเผ็ดเล็กน้อย
ซุปโยดะยาที่หงสาวดี มีลักษณะเป็นซุปใสอย่างแกงจืดไข่น้ำ ประกอบด้วยเนื้อหมู มีไข่เป็นฝอยลอยหน้า กะหล่ำปลี ดอกกะหล่ำ ผักกาดขาว หอมแดง ตะไคร้ แต่งรสด้วยมะนาว เกลือ และพริกไทย มีรสชาติคล้ายต้มยำ
ส่วนพลับพลึง คงชนะ ได้อธิบายลักษณะของโยดะยาซุปที่เมืองสิเรียมเมื่อ พ.ศ. 2542 ไว้ว่า "...ภัตตาคารแห่งนี้มีอาหารนานาชนิด แต่ที่แปลกใจคือมี "ซุปโยเดีย" อยู่ในรายการอาหารด้วย ทีแรกคิดว่าซุปโยเดียคงเป็นต้มยำกุ้ง แต่เมื่อเห็นอาหารแล้วหน้าตาผิดจากต้มยำกุ้งมาก ซุปโยเดียที่เมืองสิเรียม ประกอบด้วย เนื้อไก่หั่นชิ้นบาง ๆ ต้มอยู่ในน้ำแกงปรุงรสเปรี้ยวด้วยมะเขือเทศหั่นเป็นชิ้นตามยาว และมีเต้าหู้หลอดหั่นเป็นแว่น ๆ ใส่มาด้วย..."
กีฬาฟุตบอลในซีเกมส์ 2021

การแข่งขันฟุตบอลในกีฬาซีเกมส์ 2021 ครั้งที่ 31 จัดขึ้นที่ฮานอย, เหวียตจี่, นามดิ่ญ, เกิ๋มฝา,  และ Hưng Yên ประเทศเวียดนาม การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง
ตารางการแข่งขัน

ด้านล่างนี้คือตารางการแข่งขันสำหรับการแข่งขันฟุตบอลในกีฬาซีเกมส์ 2021.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| G | รอบแบ่งกลุ่ม | ½ | รอบรองชนะเลิศ | B | รอบชิงอันดับที่ 3 | F | รอบชิงชนะเลิศ |
| ประเภท | ศุกร์ 6 | เสาร์ 7 | อาทิตย์ 8 | จันทร์ 9 | อังคาร 10 | พุธ 11 | พฤหัสบดี 12 | ศุกร์ 13 | เสาร์ 14 | อาทิตย์ 15 | จันทร์ 16 | อังคาร 17 | พุธ 18 | พฤหัสบดี 19 | ศุกร์ 20 | เสาร์ 21 | เสาร์ 21 | อาทิตย์ 22 | อาทิตย์ 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ชาย | G | G | G | G | G | G |  | G | G | G | G |  |  | ½ |  |  |  | B | F |
| หญิง |  |  |  | G | G | G |  | G | G | G |  |  | ½ |  |  | B | F |  |  |
สนามแข่งขัน

ประกอบไปด้วยสนามแข่งขัน ดังนี้
| ฮานอย> สนามกีฬาแห่งชาติหมีดิ่ญ.ความจุ: 40,192..นามดิ่ญ.Thiên Trường Stadium.ความจุ: 30,000 | ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม)> ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม) | ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม)> ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม).ฮานอยฟู้เถาะนามดิ่ญกว๋างนิญกีฬาฟุตบอลในซีเกมส์ 2021 (ประเทศเวียดนาม) | ฟู้เถาะ> Việt Trì Stadium.ความจุ: 16,000..กว๋างนิญ.Cẩm Phả Stadium.ความจุ: 16,000 |
| --- | --- | --- | --- |
ประเทศที่มีส่วนร่วม

| ประเทศ | ชาย | หญิง |
| --- | --- | --- |
 กัมพูชา: 
 อินโดนีเซีย: 
 ลาว: 
 มาเลเซีย: 
 พม่า: 
 ฟิลิปปินส์: 
 สิงคโปร์: 
 ไทย: 
 ติมอร์-เลสเต: 
 เวียดนาม: 
| รวม: (10 ประเทศ) | 10 | 7 |
ทีมชาย

บทความหลัก: กีฬาฟุตบอลในซีเกมส์ 2021 – ทีมชาย
ทีมชาย > รอบแบ่งกลุ่ม

เวลาทั้งหมดคือ เวลามาตรฐานเวียดนาม (UTC+7).
ทีมชาย > รอบแบ่งกลุ่ม > กลุ่ม เอ

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  เวียดนาม (H) | 4 | 3 | 1 | 0 | 6 | 0 | +6 | 10 | ผ่านเข้าสู่ รอบรองชนะเลิศ |
| 2 |  อินโดนีเซีย | 4 | 3 | 0 | 1 | 11 | 5 | +6 | 9 | ผ่านเข้าสู่ รอบรองชนะเลิศ |
| 3 |  พม่า | 4 | 2 | 0 | 2 | 7 | 8 | −1 | 6 |  |
| 4 |  ฟิลิปปินส์ | 4 | 1 | 1 | 2 | 6 | 7 | −1 | 4 |  |
| 5 |  ติมอร์-เลสเต | 4 | 0 | 0 | 4 | 3 | 13 | −10 | 0 |  |
แหล่งที่มา: ฟีฟ่า
 เจ้าภาพ.
ทีมชาย > รอบแบ่งกลุ่ม > กลุ่ม บี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  ไทย | 4 | 3 | 0 | 1 | 12 | 2 | +10 | 9 | ผ่านเข้าสู่ รอบรองชนะเลิศ |
| 2 |  มาเลเซีย | 4 | 2 | 2 | 0 | 9 | 6 | +3 | 8 | ผ่านเข้าสู่ รอบรองชนะเลิศ |
| 3 |  สิงคโปร์ | 4 | 1 | 2 | 1 | 5 | 9 | −4 | 5 |  |
| 4 |  กัมพูชา | 4 | 1 | 1 | 2 | 6 | 9 | −3 | 4 |  |
| 5 |  ลาว | 4 | 0 | 1 | 3 | 4 | 10 | −6 | 1 |  |
แหล่งที่มา: FIFA
ทีมหญิง

บทความหลัก: กีฬาฟุตบอลในซีเกมส์ 2021 – ทีมหญิง
ทีมหญิง > รอบแบ่งกลุ่ม

เวลาทั้งหมดคือ เวลามาตรฐานเวียดนาม (UTC+7).
ทีมหญิง > รอบแบ่งกลุ่ม > กลุ่ม เอ

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  เวียดนาม (H) | 2 | 2 | 0 | 0 | 9 | 1 | +8 | 6 | ผ่านเข้าสู่ รอบรองชนะเลิศ |
| 2 |  ฟิลิปปินส์ | 2 | 1 | 0 | 1 | 6 | 2 | +4 | 3 | ผ่านเข้าสู่ รอบรองชนะเลิศ |
| 3 |  กัมพูชา | 2 | 0 | 0 | 2 | 0 | 12 | −12 | 0 |  |
| 4 |  อินโดนีเซีย | 0 | 0 | 0 | 0 | 0 | 0 | 0 | 0 | ถอนทีม |
แหล่งที่มา: ฟีฟ่า
 เจ้าภาพ.
ทีมหญิง > รอบแบ่งกลุ่ม > กลุ่ม บี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  ไทย | 3 | 2 | 1 | 0 | 9 | 1 | +8 | 7 | ผ่านเข้าสู่ รอบรองชนะเลิศ |
| 2 |  พม่า | 3 | 2 | 1 | 0 | 5 | 1 | +4 | 7 | ผ่านเข้าสู่ รอบรองชนะเลิศ |
| 3 |  สิงคโปร์ | 3 | 1 | 0 | 2 | 1 | 4 | −3 | 3 |  |
| 4 |  ลาว | 3 | 0 | 0 | 3 | 0 | 9 | −9 | 0 |  |
แหล่งที่มา: ฟีฟ่า
สรุปเหรียญรางวัล > ตารางเหรียญ

*  เจ้าภาพ ( เวียดนาม)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เวียดนาม (VIE)* | 2 | 0 | 0 | 2 |
| 2 |  ไทย (THA) | 0 | 2 | 0 | 2 |
| 3 |  ฟิลิปปินส์ (PHI) | 0 | 0 | 1 | 1 |
| 3 |  อินโดนีเซีย (INA) | 0 | 0 | 1 | 1 |
| รวม (4 ประเทศ) | รวม (4 ประเทศ) | 2 | 2 | 2 | 6 |
สรุปเหรียญรางวัล > ผู้ได้รับเหรียญรางวัล

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมชาย รายละเอียด |  เวียดนาม (VIE) Quan Văn Chuẩn Lê Văn Xuân Vũ Tiến Long Nguyễn Thanh Bình Lương Duy Cương Dụng Quang Nho Lê Văn Đô Nguyễn Hai Long Nguyễn Tiến Linh Lý Công Hoàng Anh Nguyễn Văn Tùng Phan Tuấn Tài Nguyễn Trọng Long Nguyễn Hoàng Đức Huỳnh Công Đến โด๋ หุ่ง สุง Nhâm Mạnh Dũng Nguyễn Văn Toản Hồ Thanh Minh Bùi Hoàng Việt Anh |  ไทย (THA) กวินทร์ ธรรมสัจจานันท์ นาคิน วิเศษชาติ เมธี สาระคำ โจนาธาน เข็มดี อนุศักดิ์ ใจเพชร อิรฟาน ดอเลาะ เอกนิษฐ์ ปัญญา กรวิชญ์ ทะสา พาตริก กุสตาฟส์สัน วรชิต กนิตศรีบำเพ็ญ วิลเลียม ไวเดอร์เฌอ นรากรณ์ นุ่มจันทร์สกุล ธีรศักดิ์ เผยพิมาย จักรกริช พาละพล จตุรพัช สัทธรรม ชนภัช บัวพันธ์ เบน เดวิส วีระเทพ ป้อมพันธุ์ ชยพิพัฒน์ สุพรรณเภสัช ศุภณัฐ ทรวดทรง |  อินโดนีเซีย (INA) Adi Satryo Alfeandra Dewangga Firza Andika Rizky Ridho Marc Klok Marselino Ferdinan Witan Sulaeman Ronaldo Kwateh Egy Maulana Vikri Saddil Ramdani Muhamad Ridwan Rachmat Irianto Asnawi Mangkualam Ricky Kambuaya Ilham Rio Fahmi Syahrian Abimanyu Irfan Jauhari Fachruddin Aryanto Ernando Ari Sutaryadi |
| ทีมหญิง รายละเอียด |  เวียดนาม (VIE) Lại Thị Tuyết Lương Thị Thu Thương Chương Thị Kiều Trần Thị Thu Hoàng Thị Loan Phạm Hoàng Quỳnh Nguyễn Thị Tuyết Dung Trần Thị Thùy Trang Huỳnh Như Nguyễn Thị Tuyết Ngân Ngân Thị Vạn Sự Phạm Hải Yến Lê Thị Diễm My Trần Thị Kim Thanh Nguyễn Thị Bích Thùy Dương Thị Vân Trần Thị Phương Thảo Nguyễn Thị Vạn Nguyễn Thị Thanh Nhã Khổng Thị Hằng |  ไทย (THA) Waraporn Boonsing Kanjanaporn Saengkoon Irravadee Makris Phornphirun Philawan Amornrat Utchai Ploychompoo Somnonk Silawan Intamee Nipawan Panyosuk Warunee Phetwiset Sunisa Srangthaisong Chatchawan Rodthong Nutwadee Pram-nak Kanyanat Chetthabutr Saowalak Pengngam Orapin Waenngoen Uraiporn Yongkul Taneekarn Dangda Yada Sengyong Janista Jinantuya Wilaiporn Boothduang |  ฟิลิปปินส์ (PHI) Inna Palacios Malea Cesar Dominique Randle Jaclyn Sawicki Hali Long Tahnai Annis Camille Rodriguez Sarina Bolden Jessica Miclat Ryley Bugay Anicka Castañeda Kaya Hawkinson Chantelle Maniti Isabella Flanigan Carleigh Frilles Sofia Harrison Alisha del Campo Olivia Davies-McDaniel Eva Madarang Quinley Quezada |
แหล่งข้อมูลอื่น

| ด ค กซีเกมส์ 2021 (ฮานอย) |
| --- | --- |
  บรูไน   กัมพูชา   อินโดนีเซีย   ลาว   พม่า   มาเลเซีย   ฟิลิปปินส์   สิงคโปร์   ไทย   ติมอร์-เลสเต   เวียดนาม 
 กีฬาทางน้ำ กระโดดน้ำ  ว่ายน้ำตีนกบ  ว่ายน้ำ  ยิงธนู  กรีฑา  แบดมินตัน  บาสเกตบอล  บิลเลียด  เพาะกาย  โบว์ลิ่ง  มวยสากล  เรือแคนู  หมากรุก  จักรยาน  ลีลาศ  อีสปอร์ต  ฟันดาบ  ฟุตบอล ชาย  หญิง  ฟุตซอล ชาย  หญิง  กอล์ฟ  ยิมนาสติก  แฮนด์บอล  ยูโด  ยิวยิตสู  คาราเต้  คิกบ็อกซิง  คูราช  มวยไทย  ปันจักสีลัต  เปตอง  เรือพาย  เซปักตะกร้อ  ยิงปืน  เทเบิลเทนนิส  เทควันโด  เทนนิส  ไตรกีฬา  วอลเลย์บอล ชาย  หญิง  โววีนัม  ยกน้ำหนัก  มวยปล้ำ  วูซู  หมากรุกจีน 
| ด ค กกีฬาฟุตบอลในซีเกมส์ |
| --- | --- | --- |
| กีฬาแหลมทอง |  1959  1961  1965  1967  1969  1971  1973  1975  |  |
| กีฬาซีเกมส์ |  1977  1979  1981  1983  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025  |  |
กองทุนซื้อขายแลกเปลี่ยน

กองทุนซื้อขายแลกเปลี่ยน (อังกฤษ: exchange-traded fund ย่อว่า ETF) คือประเภทหนึ่งของกองทุนเพื่อการลงทุนที่เป็นผลิตภัณฑ์ซื้อขายแลกเปลี่ยน กล่าวคือ ซื้อขายในตลาดหลักทรัพย์ ETF เป็นเจ้าของสินทรัพย์ทางการเงิน เช่น หุ้น ตราสารหนี้ สกุลเงินตรา หนี้สิน สัญญาซื้อขายล่วงหน้า และสินค้าโภคภัณฑ์ เช่น ทองคำแท่ง ETF จำนวนมากมีการกระจายความเสี่ยง ในระดับหนึ่งเมื่อเทียบกับการถือหุ้นรายตัว
กองทุน ETF แบ่งการเป็นเจ้าของของตัวเองออกเป็นหุ้นที่ถือโดยผู้ถือหุ้น โครงสร้างทางกฎหมายของ ETF อาจเป็น องค์กร ทรัสต์ บริษัทลงทุน จัดการแบบเปิดหรือทรัสต์เพื่อการลงทุนในหน่วยลงทุน โดยขึ้นอยู่กับประเทศ ผู้ถือหุ้นเป็นเจ้าของสินทรัพย์ของกองทุนโดยทางอ้อม และมีสิทธิ์ได้รับส่วนแบ่งกำไร เช่น ดอกเบี้ยหรือเงินปันผล และยังมีสิทธิ์ได้รับมูลค่าคงเหลือหากกองทุนเข้าสู่การชำระบัญชี ผู้ถือหุ้นยังได้รับรายงานประจำปีด้วย โดยทั่วไป ETF จะดำเนินการโดยใช้กลไกการเก็งกำไรจากส่วนต่าง ซึ่งได้รับการออกแบบเพื่อให้ซื้อขายใกล้เคียงกับมูลค่าสินทรัพย์สุทธิ แม้ว่าจะเกิดการเบี่ยงเบนได้ก็ตาม
วรรษมน วัฒโรดม

| วรรษมน วัฒนวโรดม |
| --- | --- |
เกิด: 23 ธันวาคม พ.ศ. 2504 (62 ปี) วรรษมน วัฒนวโรดม
อาชีพ: นักแสดง
สุพรรณหงส์: นักแสดงสมทบยอดเยี่ยม จากภาพยนตร์เรื่อง ไม่สิ้นไร้ไฟสวาท
ฐานข้อมูล
IMDb
ThaiFilmDb
วรรษมน วัฒโรดม (มี๋) เกิดเมื่อวันที่ 23 ธันวาคม 2504 มีบิดาชื่อ สุนทร  มารดาชื่อ วรรณี  มีพี่น้อง 5 คน โดยเธอเป็นคนที่สอง สำเร็จการศึกษาจากโรงเรียนสตรีวิทยา ในแผนกศิลป์-ภาษาและปริญญาตรีจากคณะวิทยาศาสตร์และเทคโนโลยี สาขาวิชาวิทยาการคอมพิวเตอร์ จากมหาวิทยาลัยอัสสัมชัญ (เอแบค)
ประวัติ

เริ่มเข้าวงการด้วยการเดินแบบและโฆษณาทางทีวี อีกทั้งยังเคยประกวดร้องเพลงที่โรงแรมรามา การ์เด้นจนได้รับการชักชวนจาก เรวัติ พุทธินันท์ (เต๋อ) ให้มารับบทนำคู่กับ อำพล ลำพูน นักร้องนำจากวงไมโคร ในภาพยนตร์เรื่องแรก วัยระเริง กำกับโดย เปี๊ยก โปสเตอร์ ในปี 2527 ซึ่งประสบความสำเร็จและมีชื่อเสียง และได้แสดงคู่กันอีกเรื่องคือเรื่อง น้ำพุ มีผลงานทางภาพยนตร์ต่อมาในเรื่อง ปัญญาชนก้นครัว, คู่วุ่นวัยหวาน, รัตนาวดี, ก้อโอเคนะ, สารวัตรเถื่อน, ลุ้นอลเวง  และพลิกบทบาทเป็นนางร้ายในเรื่อง ไม่สิ้นไร้ไฟสวาท ซึ่งเรื่องนี้เธอได้รับรางวัลสุพรรณหงส์ทองคำ สาขานักแสดงสมทบยอดเยี่ยม  ทั้งยังได้แสดงละครโด่งดังในเรื่อง วัยซน ของค่ายกันตนา ทางช่อง 7 อีกทั้งออกผลงานเพลงเป็นอัลบั้มเดี่ยวออกมา 1 ชุดในปี พ.ศ. 2531 ในชื่อ "มี๋เองแหละ" ภายหลังเธอได้รับบทโดดเด่นในละครญี่ปุ่นที่ใช้บ้านของเธอเป็นสถานที่ถ่ายทำอีกด้วย นอกจากนั้นเธอได้รับงานพิธีกรในรายการต่าง ๆ รวมทั้งเคยเป็นผู้ประกาศข่าวทางช่อง 7 ต่อมาได้ทำงานอยู่เบื้องหลังรายการและคอนเสิร์ต และเคยเป็นนักจัดรายการวิทยุ ปัจจุบันเปิดธุรกิจสปาและนวดแผนไทยชื่อว่า "ราชาวดีสปา" ในเมืองโจฮันเนสเบอร์ก และเมืองเดอเบอร์น ประเทศแอฟริกาใต้  สถานภาพสมรสแล้วและมีบุตรชายคนเดียวคือ  วสุ วัฒโรดม (จูเนียร์)
ผลงานภาพยนตร์

วัยระเริง (2527) แสดงคู่กับ อำพล, สุลาลีวัลย์, ดี๋, ท้วม, วงไมโคร
น้ำพุ (2527) แสดงคู่กับ อำพล, ภัทราวดี, เรวัต, สุเชาว์, สุรศักดิ์
รัตนาวดี (2528) แสดงคู่กับ เกรียงไกร, จารุณี, เอกลักษณ์, ศรินทิพย์, ชาลี
คู่วุ่นวัยหวาน (2529) แสดงคู่กับ อำพล, จินตหรา, วัชระ, ชูศรี, ศรินทิพย์, ไกรลาศ, ท้วม, อรุณ, เกียรติ
ชมพู่แก้มแหม่ม (2529) แสดงคู่กับ ยุรนันท์, จารุณี, วีรยุทธ, สุทธิพงษ์, ปัทมา, ล้อต๊อก
ไม่สิ้นไร้ไฟสวาท (2529) แสดงคู่กับ ยุรนันท์, นาถยา, เกรียงไกร, ชาลี, รัตนาภรณ์, ศรินทิพย์, จุรี, เกียรติ
ขบวนการคนใช้ (2529) แสดงคู่กับ เกรียงไกร, มยุรฉัตร, ปัทมา, สุเชาว์, พิศมัย, ไกรลาศ, อัญชลี, ชูศรี, ท้วม, ศรินทิพย์, จุรี
ท่านชายกำมะลอ (2529) แสดงคู่กับ ฉัตรชัย, จินตหรา, บดินทร์, วรรษมน, ชนานา, วัชระ, รุจน์, จุรี, อมรา, พิศมัย, สะอาด, จารุวรรณ, ศรินทิพย์
ก้อ...โอเคนะ (2530) แสดงคู่กับ ยุทธนา, นาถยา, เศรษฐา, วทัญญู, บิณฑ์, พร้อมพงศ์
ปัญญาชนก้นครัว (2530) แสดงคู่กับ อำพล, จินตหรา, วัชระ, เกียรติ, ชาลี, ชลประคัลภ์
ล่าสุดโหด (2530) แสดงคู่กับ สรพงศ์, ครรชิด
สารวัตรเถื่อน (2530) แสดงคู่กับ พิศาล, ฉัตรชัย, อุเทน, อภิชาติ
ลุ้นอลเวง (2530) แสดงคู่กับ ยุรนันท์, เพ็ญ, สุรศักดิ์, อรุณ
ความรักครั้งสุดท้าย (2546)
ผลงานภาพยนตร์ > ละครโทรทัศน์

นายแพทย์สนุกสนาน ปี 2528 ช่อง 5
วัยซน ปี 2529 ช่อง 7
คุณปู่ซู่ซ่า ปี 2529 ช่อง 3
ชีวิตเหมือนฝัน ปี 2539-2540 ช่อง 3
สวัสดีคุณผู้ฟัง ปี 2543 ช่อง 7
น้ำพุ ปี 2545 ช่อง 7
สุภาพบุรุษลูกผู้ชาย ปี 2546 ช่อง 7
โสดสโมสร ปี 2548 ช่อง 9
ผลงานภาพยนตร์ > ผลงานโฆษณา

ISUZU (ชุดกองเชียร์)
ลูกอมรสบ๊วย ตราเซียงไฮ
ผลงานภาพยนตร์ > ผลงานเพลง

มี๋เองแหละ ปี 2531 สังกัด มิวสิค ไลน์
ผลงานภาพยนตร์ > พิธีกรทางโทรทัศน์

เกมท่องเที่ยว
ยิ้มหน่อยน่า...ดาราจำเป็น
ดาราของเรา
รายการโทรทัศน์แนวสร้างสรรค์ทางช่อง 11 (ศูนย์เทคโนโลยีเพื่อการศึกษา กระทรวงศึกษาธิการ)
ผู้ประกาศข่าวทางช่อง 7
ผลงานภาพยนตร์ > นักจัดรายการเพลง

สตูดิโอ 88
คอทไลน์ เอนเตอร์เทนเมนท์
107 FM
ผลงานภาพยนตร์ > ผลงานเบื้องหลัง

บริษัท แปซิฟิก มิวสิค ออพ ไทยแลนด์ จำกัด
บริษัทมีเดียพลัส จำกัด (ทำหน้าที่ประสานงานและประชาสัมพันธ์ในการจัดคอนเสิร์ต เช่น คอนเสิร์ตวงโชเนนไต จากญี่ปุ่น จัดแสดงในเมืองไทย)
เจ้าหญิงออกัสตาแห่งเคมบริดจ์

เจ้าหญิงออกัสตาแห่งแคมบริดจ์ (อังกฤษ: Princess Augusta of Cambridge) (ออกัสตา แคโรไลน์ ชาร์ล็อต เอลิซาเบธ แมรี โซเฟีย หลุยส์; 19 กรกฎาคม ค.ศ. 1822 - 5 ธันวาคม ค.ศ. 1916) ทรงเป็นสมาชิกพระองค์หนึ่งในพระราชวงศ์อังกฤษ พระองค์ทรงอภิเษกสมรสเข้าไปอยู่ในพระราชวงศ์เมคเงินบวร์ค-ชเตรลิทซ์และได้ทรงเป็นแกรนด์ดัชเชสแห่งเมคเลินบวร์ค-ชเตรลิทซ์ (HRH The Grand Duchess of Mecklenburg-Strelitz)
พระชนม์ชีพในวัยเยาว์

เจ้าหญิงออกัสตาประสูติเมื่อวันที่ 19 กรกฎาคม ค.ศ. 1822 ณ พระราชวังมองต์บริลแลนต์ เมืองฮันโนเฟอร์ พระชนกของพระองค์คือ เจ้าชายอดอลฟัส ดยุกแห่งเคมบริดจ์ พระราชโอรสองค์ที่เจ็ดในสมเด็จพระเจ้าจอร์จที่ 3 และ สมเด็จพระราชินีชาร์ล็อทเทอ ส่วนพระราชชนนี คือ เจ้าหญิงออกัสตา ดัชเชสแห่งแคมบริดจ์ (พระอิสริยยศเดิม เจ้าหญิงออกัสตาแห่งเฮ็สเซิน-คัสเซิล)
เจ้าหญิงทรงเจริญพระชนม์ชีพช่วงวัยเยาว์ในเมืองฮันโนเฟอร์ ซึ่งพระชนกของพระองค์เป็นพระอุปราชในนามของสมเด็จพระเจ้าจอร์จที่ 4 พระบรมเชษฐา
เจ้าหญิงออกัสตามีพระเชษฐาพระองค์หนึ่งคือ เจ้าชายจอร์จ ดยุกแห่งเคมบริดจ์ และพระกนิษฐาอีกพระองค์คือ เจ้าหญิงแมรี แอดิเลดแห่งเคมบริดจ์ ซึ่งต่อมาคือ ดัชเชสแห่งเท็ค ดังนั้นเจ้าหญิงจึงเป็นพระญาติชั้นที่หนึ่งในสมเด็จพระราชินีนาถวิกตอเรีย และพระมาตุจฉาในเจ้าหญิงมาเรียแห่งเท็ค ซึ่งต่อมาคือ พระมเหสีในสมเด็จพระเจ้าจอร์จที่ 5